CELEX: 32022D0181
Language: fi
Date: 2022-02-09 00:00:00
Title: Komission täytäntöönpanopäätös (EU) 2022/181, annettu 9 päivänä helmikuuta 2022, täytäntöönpanopäätöksen (EU) 2021/260 muuttamisesta siltä osin kuin on kyse sellaisten taudeille alttiiden vesieläinlajien siirroista jäsenvaltioiden tai niiden osien välillä, joihin sovelletaan kansallisia toimenpiteitä, sekä kyseisen asetuksen liitteen I muuttamisesta siltä osin kuin on kyse Irlannin tautitilanteesta ostereiden herpesvirus-1μvar (OsHV-1μvar) -taudin osalta (ETA:n kannalta merkityksellinen teksti)

10.2.2022   
               
               
                  FI
               
               
                  Euroopan unionin virallinen lehti
               
               
                  L 29/40
               
            
         KOMISSION TÄYTÄNTÖÖNPANOPÄÄTÖS (EU) 2022/181,
         annettu 9 päivänä helmikuuta 2022,
         täytäntöönpanopäätöksen (EU) 2021/260 muuttamisesta siltä osin kuin on kyse sellaisten taudeille alttiiden vesieläinlajien siirroista jäsenvaltioiden tai niiden osien välillä, joihin sovelletaan kansallisia toimenpiteitä, sekä kyseisen asetuksen liitteen I muuttamisesta siltä osin kuin on kyse Irlannin tautitilanteesta ostereiden herpesvirus-1μvar (OsHV-1μvar) -taudin osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 226 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä (EU) 2021/260 (2) vahvistetaan luettelot jäsenvaltioista ja niiden osista, joita pidetään vapaina vesieläinten tietyistä taudeista, joita ei luetella asetuksen (EU) 2016/429 9 artiklan 1 kohdan d alakohdassa tai joihin sovelletaan kyseisten tautien hävittämisohjelmaa.
                  
               
                     (2)
                  
                  
                     Täytäntöönpanopäätöksen (EU) 2021/260 4 artiklassa vahvistetaan erityisesti edellytykset, joiden mukaan kyseisille taudeille alttiita vesieläinlajeja voidaan siirtää jäsenvaltioiden tai niiden osien välillä, mukaan lukien vaatimus, jonka mukaan kyseisten vesieläinten on oltava peräisin sellaisesta jäsenvaltiosta tai sen osasta, joka luokitellaan kyseisistä taudeista vapaaksi.
                  
               
                     (3)
                  
                  
                     Maailman eläintautijärjestön (OIE) standardit (3) ja käytännön kokemus kuitenkin osoittavat, että eläinten terveyden kannalta ei aina ole tarpeen, että vesieläimet ja niiden sukusolut ovat peräisin taudista vapaalta alueelta, jos ne on tarkoitettu alueelle, joka on jo taudista vapaa tai johon sovelletaan hävittämisohjelmaa. Tietyissä tapauksissa ja tiettyjen tautien osalta tautiriskin vähentämiseksi voi riittää vesieläinten karanteeni Komission delegoidun asetuksen (EU) 2020/691 (4) mukaisesti hyväksytyssä vesiviljelypitopaikassa, munien desinfiointi tai vesieläinten pitäminen vedessä, jossa on tietty suolapitoisuus, määrätyissä olosuhteissa.
                  
               
                     (4)
                  
                  
                     Sen vuoksi on aiheellista muuttaa täytäntöönpanopäätöstä (EU) 2021/260, jotta voidaan ottaa huomioon tällaiset riskinvähentämistoimenpiteet kyseisten hyödykkeiden turvallisen kaupan helpottamiseksi.
                  
               
                     (5)
                  
                  
                     Lisäksi Irlanti on pyytänyt komissiota poistamaan kohdan ”Osasto 5: Bertraghboy Bay ja Galway Bay” niiden osastojen luettelosta, jotka ovat vapaita ostereiden herpesvirus-1μνar (OsHV-1μνar) -taudista Irlannissa, ja muuttamaan täytäntöönpanopäätöksen (EU) 2021/260 liitettä I sen mukaisesti. Pyyntö on tehty kaupallisista syistä eikä taudin puhkeamisen vuoksi.
                  
               
                     (6)
                  
                  
                     Sen vuoksi täytäntöönpanopäätöstä (EU) 2021/260 olisi muutettava.
                  
               
                     (7)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2021/260 seuraavasti:
            
                        1)
                     
                     
                        Korvataan 4 artikla seuraavasti:
                        
                           ”4 artikla
                           Sellaisten taudeille alttiiden vesieläinlajien siirrot jäsenvaltioiden tai niiden osien välillä, joihin sovelletaan kansallisia toimenpiteitä, myös hävittämisohjelmia
                           
                              1.   Liitteessä III olevan taulukon toisessa sarakkeessa luetelluille tietyille taudeille alttiita vesieläinlajeja saa siirtää liitteissä I tai II olevien taulukoiden toisessa ja neljännessä sarakkeessa lueteltuihin jäsenvaltioihin tai niiden osiin ainoastaan, jos
                              
                                          a)
                                       
                                       
                                          ne ovat peräisin sellaisesta jäsenvaltiosta tai sen osasta, joka luetellaan liitteessä I olevan taulukon toisessa ja neljännessä sarakkeessa kyseisestä taudista vapaaksi;
                                       
                                    
                                          b)
                                       
                                       
                                          niiden mukana on alkuperäjäsenvaltion toimivaltaisen viranomaisen antama virallinen todistus, joka on laadittu komission täytäntöönpanoasetuksen (EU) 2020/2236 (5) liitteessä I olevassa 1, 2, 3 tai 5 luvussa esitetyn asianmukaisen eläinterveystodistuksen mallin mukaisesti ja jossa täsmennetään kyseisiä kansallisia erityistoimenpiteitä koskevat takeet.
                                       
                                    
                           
                              2.   Poiketen siitä, mitä 1 kohdan a alakohdassa säädetään, liitteessä III olevan taulukon toisessa sarakkeessa luetelluille tietyille taudeille alttiita vesieläinlajeja saa siirtää liitteessä I tai II olevien taulukoiden toisessa ja neljännessä sarakkeessa lueteltuihin jäsenvaltioihin tai niiden osiin, jos
                              
                                          a)
                                       
                                       
                                          siinä tapauksessa, että kyseessä ovat luonnonvaraiset vesieläimet, niitä on pidetty karanteenissa delegoidun asetuksen (EU) 2020/691 (*1) 15 artiklan mukaisesti hyväksytyssä vesiviljelypitopaikassa;
                                       
                                    
                                          b)
                                       
                                       
                                          siinä tapauksessa, että kyseessä ovat jäsenvaltiot tai niiden osat, joihin sovelletaan Gyrodactylus salaris -tartuntaa koskevia kansallisia toimenpiteitä,
                                          
                                                      i)
                                                   
                                                   
                                                      vesieläimiä on pidetty välittömästi ennen siirtoa Maailman eläintautijärjestön (OIE) vesieläinten terveyttä koskevan säännöstön (*2) 10.3. luvun 10.3.8. artiklan 2 kohdan mukaisissa olosuhteissa;
                                                   
                                                
                                                      ii)
                                                   
                                                   
                                                      mäti on desinfioitu ja pidetty tämän jälkeen OIE:n vesieläinten terveyttä koskevan säännöstön** 10.3. luvun 10.3.8. artiklan 3 kohdan mukaisissa olosuhteissa.
                                                   
                                                
                                    
                        
                        
                           (*1)  Komission delegoitu asetus (EU) 2020/691, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä vesiviljelypitopaikkoja ja vesieläinten kuljettajia koskevien sääntöjen osalta (EUVL L 174, 3.6.2020, s. 345)."
                        
                        
                           (*2)  OIE Aquatic Animal Health Code, 2021, 23rd Edition.”"
                        
                     
                  
                        2)
                     
                     
                        Korvataan liitteessä I ostereiden herpesvirus-1μvar (OsHV-1μvar) -tautia koskevalla rivillä oleva Irlantia koskeva kohta tämän päätöksen liitteessä olevalla tekstillä.
                     
                  
         
            2 artikla
            Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 9 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  Komission täytäntöönpanopäätös (EU) 2021/260, annettu 11 päivänä helmikuuta 2021, vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä Euroopan parlamentin ja neuvoston asetuksen (EU) 2016/429226 artiklan 3 kohdan mukaisesti ja komission päätöksen 2010/221/EU kumoamisesta (EUVL L 59, 19.2.2021, s. 1).
         
            (3)  OIE Aquatic Animal Health Code, 2021, 23rd Edition.
         
            (4)  Komission delegoitu asetus (EU) 2020/691, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä vesiviljelypitopaikkoja ja vesieläinten kuljettajia koskevien sääntöjen osalta (EUVL L 174, 3.6.2020, s. 345).
         
            (5)  Komission täytäntöönpanoasetus (EU) 2020/2236, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista vesieläinten ja tiettyjen vesieläimistä saatavien eläinperäisten tuotteiden lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista ja asetuksen (EY) N:o 1251/2008 kumoamisesta (EUVL L 442, 30.12.2020, s. 410).
      
      
         
            LIITE
            
               
                           ”Ostereiden herpesvirus – 1μνar (OsHV-1 μνar)
                        
                        
                           Irlanti
                        
                        
                           IE
                        
                        
                           Osasto 1: Sheephaven Bay
                           Osasto 3: Killala Bay, Broadhaven Bay ja Blacksod Bay
                           Osasto 4: Streamstown Bay
                           Osasto A: Tralee Bay Hatchery”